Държавен вестник, бр. 79, 2007 г., стр. 2

С Т Р .  2
Д Ъ Р Ж А В Е Н   В Е С Т Н И К
Б Р О Й  79
ПРЕЗИДЕНТ
НА РЕПУБЛИКАТА
УКАЗ № 259
На основание чл. 98, т. 6 от Конституцията
на Република България
П О С Т А Н О В Я В А М :
1. Освобождавам Виктор Георгиев Вълков
от длъжността извънреден и пълномощен пос-
ланик на Република България в Република
Хърватия.
2. Назначавам Иван Стоянов Сираков за
извънреден и пълномощен посланик на Репуб-
лика България в Република Хърватия.
Изпълнението на указа възлагам на минис-
търа на външните работи.
Издаден в София на 21 септември 2007 г.
Президент на републиката: Георги Първанов
Министър-председател: Сергей Станишев
Подпечатан с държавния печат.
52738
МИНИСТЕРСКИ СЪВЕТ
ПОСТАНОВЛЕНИЕ № 233
ОТ 24 СЕПТЕМВРИ 2007 Г.
за закриване на Стопанския колеж в структу-
рата на Университета за национално и све-
товно стопанство—София
МИНИСТЕРСКИЯТ СЪВЕТ
П О С Т А Н О В И :
Член единствен. Закрива Стопанския колеж
в структурата на Университета за национално
и световно стопанство—София.
Преходни и заключителни разпоредби
§ 1. Студентите от Стопанския колеж, които
не са се дипломирали до закриването на коле-
жа, могат да продължат и да завършат обуче-
нието си в Университета за национално и све-
товно стопанство—София, на образователно-
квалификационна степен “бакалавър” по спе-
циалност от същото професионално направле-
ние, по което са се обучавали.
§ 2. Архивът на закрития колеж се предоста-
вя на Университета за национално и световно
стопанство—София.
§ 3. Постановлението се приема на основа-
ние чл. 9, ал. 3, т. 3 от Закона за висшето обра-
зование.
§ 4. Постановлението влиза в сила от 1 ок-
томври 2007 г.
Министър-председател:
Сергей Станишев
Главен секретар на Министерския съвет:
Севдалин Мавров
52727
ПОСТАНОВЛЕНИЕ № 234
ОТ 24 СЕПТЕМВРИ 2007 Г.
за предоставяне на субсидия от централния
бюджет за 2007 г. на Българския Червен кръст
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Министърът на финансите да пре-
достави допълнителна субсидия от централния
бюджет за 2007 г. на Българския Червен кръст
в размер 100 000 лв.
(2) Субсидията по ал. 1 се предоставя за
финансиране на новите дейности на Българс-
кия Червен кръст, преминали от закритата
Агенция за чуждестранна помощ.
Чл. 2. Субсидията по чл. 1 да се осигури по
реда на чл. 35, ал. 2 от Закона за устройството
на държавния бюджет в съответствие с изиск-
ванията на § 73 от преходните и заключителни-
те разпоредби на Закона за държавния бюджет
на Република България за 2007 г.
Заключителни разпоредби
§ 1. Постановлението се приема на основание
чл. 28, ал. 1 от Закона за устройството на държав-
ния бюджет във връзка с чл. 2 от Закона за закри-
ване на Агенцията за чуждестранна помощ и чл. 6,
ал. 1 от Закона за Българския Червен кръст.
§ 2. Изпълнението на постановлението се
възлага на министъра на финансите.
Министър-председател:
Сергей Станишев
Главен секретар на Министерския съвет:
Севдалин Мавров
52728
ПОСТАНОВЛЕНИЕ № 235
ОТ 24 СЕПТЕМВРИ 2007 Г.
за допълнение на Тарифата за таксите, които
се събират в системата на Министерството
на околната среда и водите, одобрена с Поста-
новление № 253 на Министерския съвет от
2004 г. (обн., ДВ., бр. 86 от 2004 г.; изм. и доп.,
бр. 22 от 2006 г. и бр. 20 и 39 от 2007 г.)
МИНИСТЕРСКИЯТ СЪВЕТ
П О С Т А Н О В И :
§ 1. Създава се чл. 5а:
“Чл. 5а. (1) За издаване на решение по оцен-
ка за съвместимостта на планове, програми, про-
екти и инвестиционни предложения с предмета
и целите на опазване на защитените зони се
събира такса в размер 280 лв.
(2) При издаване на решение по ал. 1 в рам-
ките на процедури по ОВОС и по екологична
оценка таксата е сбор от таксата по ал. 1 и съ-
ответната такса по чл. 5, ал. 1, 2, 3 или 6.”
§ 2. В § 2 от заключителната разпоредба след
думите “околната среда” се поставя запетая и
се добавя “чл. 31, ал. 19 от Закона за биологич-
ното разнообразие”.
Министър-председател:
Сергей Станишев
Главен секретар на Министерския съвет:
Севдалин Мавров
52729
ОФИЦИАЛЕН РАЗДЕЛ